Συνεντεύξεις

Συνέντευξη με την γιαγιά μου!!!! 1. Μέχρι πότε έμεινες στο χωριό και πώς ήταν τότε το χωριό; Είμαι 62 χρονών και έμενα στο χωριό μου μέχρι το 1967.Το χωριό έχει αλλάξει όνομα και εμφάνιση κατά πολύ. Τώρα το λένε Μικρή Βόλβη ενώ παλιά το λέγανε Μπισίκια και βρίσκεται στην λίμνη Βόλβη στο νομό Θεσσαλονίκης. Παλιά υπήρχαν πολλά χωράφια αλλά τώρα δεν υπάρχουν τόσα πολλά γιατί τώρα οι άνθρωποι ασχολούνται με το ψάρεμα στην λίμνη και την κτηνοτροφία περισσότερο από την γεωργία.

2. Πώς πήρες την απόφαση να έρθεις και να ζήσεις στην Αθήνα; Πήρα την απόφαση να έρθω στην Αθήνα για να ασχοληθώ με το πλέξιμο κάτι που ήξερα να κάνω καλά από παιδί. Στην Αθήνα έφτασα το 1976 έχοντας 3 παιδιά 2 κορίτσια και 1 αγόρι. Δούλεψα σε μία βιοτεχνία περίπου 10 χρόνια και μετά αποφάσισα λόγω των παιδιών μου να κάνω την δουλειά μου στο σπίτι.

3. Πιστεύεις ότι μέσα σε λίγα χρόνια το χωριό θα αλλάξει προς το καλύτερο ή προς το χειρότερο; Πιστεύω ότι αν το χωριό είναι καλά στα οικονομικά θα αλλάξει προς το καλύτερο κάνοντας αλλαγές που ο κόσμος ήθελε από παλιά και δεν κατάφεραν να γίνουν. Όπως το ότι μεγάλωσε το χωριό σε έκταση και δεν υπάρχουν πια αρκετά χωράφια για να εργαστούν οι νέοι και λιβάδια για βοσκήσουν τα ζώα. Έτσι οι νέοι πάνε σε άλλα χωριά –πόλεις για να εργαστούν.

4. Τι θα ήθελες να αλλάξει στο χωριό για να γίνει καλύτερο; Θα ήθελα να αναπτυχθεί η γεωργία και η κτηνοτροφία ώστε οι νέοι να μην φεύγουν από τον τόπο τους και να μείνουν εκεί έχοντας μόνιμη κατοικία και δουλειά. Αν αυτό δεν καταφέρει να γίνει ελπίζω να βρουν δουλειά στα γύρω χωριά ώστε να είναι κοντά στην οικογένεια τους και στους φίλους τους.

ΜΑΡΓΑΡΙΤΑ ΧΑΤΖΟΥΔΗ!!!!